เรียกได้ว่าเป็นร้านที่ปักหมุดไว้ต้องไปโดนให้ได้เนื่องจากกระแสความดังในไทยนี่ดีมากๆ ร้านนี้มีหลายสาขาในอังกฤษ วันนั้นอยู่ใกล้สาขา Bond Street ในลอนดอนเลยไปจัดซะเลยค่ะ 

ไปรอหน้าร้านก่อนร้านเปิดช่วงเที่ยง มีทัวร์ไทยลงพอดี ???????? แต่ทางร้านบริหารจัดการดีค่ะ ไม่รู้สึกว่ารออาหารนานเลย เมนูของที่นี่มีไม่เยอะมาก ก็คือมีแค่ Burger กับ Lobster ตามชื่อร้านนั่นแหละค่ะ ???? ซึ่งคนที่ทานเนื้อด้วยจะสั่งแบบ Combo set ก็ได้ ประกอบด้วย 1 pound steamed/grilled lobster + a 6 oz burger ซึ่งเสิร์ฟมาพร้อมกับมันฝรั่งทอดและสลัด (£ 32) ส่วนเมนูสำหรับคนไม่ทานเนื้อก็มักจะสั่ง
- 1 pound steamed/grilled lobster with chips and salad (£ 23) ซึ่งก็ไม่ถึงกับใหญ่มาก ปริมาณพอเหมาะกับการทานคนเดียว ซอส lemon and garlic butter หอมอร่อยมาก ประทับใจค่ะ
- Original lobster roll (£ 25) เป็นเนื้อ lobster เน้นๆ เสิร์ฟมาใน signature toasted brioche roll ตกแต่งด้วยเลมอนและต้นหอมด้านบน ทานคู่กับ chips แล้วก็สลัด

โดยรวมคือกุ้งสด ซ๊อสอร่อย ราคายิ่งตอนเงินปอนด์ตกก็ถือว่าไม่แพงกว่า Canadian Lobster ที่ขายในไทยเลยค่ะ ร้านนี้มีสาขาในไทยที่ Gaysorn Plaza เปิดแล้วด้วย อยากทานก็ไม่ต้องมาไกลถึงที่นี่แล้วค่ะ